Dia Fadila

Nor Fadila Nadiah Abu Bakar (lahir 23 September 1984) atau lebih dikenali sebagai Dia Fadila ialah seorang penyanyi wanita Malaysia. Bakatnya mula dikesan selepas menyertai pertandingan Bintang Gala RTM 1999. Biarpun tewas kepada penyanyi, Nur Fatima, namun bakatnya berjaya memikat hati penggubah, Jari. Malah, Jari juga yang memperkenalkannya kepada Warner Music. Pada tahun 2018, beliau merupakan salah seorang peserta Gegar Vaganza musim kelima, dinobatkan sebagai naib juara.  Kini,  beliau merupakan Pensyarah Muzik dan Vokal di salah sebuah IPTA di Malaysia.

Kehidupan peribadi
Beliau telah berkahwin dengan Redza Tan Sri Dr. Hj Abdullah Sanusi di Masjid Wilayah Persekutuan pada 1 Oktober 2010Dia Fadila & Redza Sah Bergelar Suami Isteri dan dikurniakan 2 orang anak perempuan. Beliau merupakan pelajar muzik di Universiti Teknologi MARA (UiTM) dan berkelulusan Ijazah Sarjana Seni Persembahan Muzik dari Universiti Malaya.Dia Fadila genggam Ijazah Sarjana dari Universiti Malaya

 Kerjaya 
Bakat Dia Fadila dalam industri muzik mula diasah setelah pernah menduduki tempat kedua dalam pertandingan Bintang Gala 2 RTM pada 1999, dan mewakili Malaysia ke pertandingan Asia Bagus di Bali, Indonesia, setahun sebelumnya, iaitu pada 1998. Beliau mendapat tempat ketiga tetapi sekembalinya daripada pertandingan tersebut, Dia dilamar menjadi artis Warner Music Malaysia. Pun begitu, pada awal kemunculan Dia, imejnya yang berambut kerinting, memang sukar diterima peminat sehinggalah beliah mengubah gaya rambutnya menjadi lurus, penampilannya kali ini tampak lebih segar dan sesuai dengan usia remajanya.

Album sulungnya, Dia yang berkonsepkan pop bebas, dikeluarkan pada Januari 2004 di bawah Warner Music Malaysia. "Andai" dan "Aku Masih Setia" dikeluarkan sebagai single utama sekaligus mengangkat nama Dia berada di kedudukan selesa untuk memberi saingan kepada artis baru seangkatannya sehingga beliau menjulang trofi Artis Baru Wanita Terbaik pada Anugerah Planet Muzik 2005 (APM'05) di Singapura, baru-baru ini dan dalam masa sama tercalon ke peringkat akhir Anugerah Bintang Popular Berita Harian 2004 (ABPBH2004) di Arena of Stars, Genting Highlands.

Gegar Vaganza 2018

Dia merupakan salah seorang peserta Gegar Vaganza musim kelima pada 2018. Beliau telah dinobatkan sebagai naib juara sekaligus membawa pulang wang tunai sebanyak RM50,000. Berikut ialah senarai persembahan beliau:

 Persembahan dan keputusan Gegar Vaganza (musim 5)KonsertTemaLagu tugasanPenyanyi asalKedudukanKeputusanMinggu 1Oh Dia Ke?"Aku Masih Setia"Dirinya sendiriKe-4SELAMATMinggu 2Dalam Diam Aku Mencintaimu"Cerita Cinta"Noryn AzizKe-5SELAMATMinggu 3Lain Macam"Dondang Dendang"Whitney HoustonKe-3SELAMATMinggu 4Bergegar Bergabung"Tangisan Marhaenis" (duet bersama Rahmad Mega)Dirinya sendiri bersama HattanKe-4SELAMATMinggu 5Lama Tak Dengar"Menghitung Hari"Salamiah HassanKe-1SELAMATMinggu 6Terbaik, Bos!"Bencinta"Faizal TahirKe-3SELAMATMinggu 7Road To FinalPusingan 1: "I Don't Wanna Miss A Thing"  Pusingan 2: "Pematah Hati"Aerosmith  Nabila RazaliKe-3SELAMATMinggu 8Final RoundDuet Platinum: "Makin Aku Cinta" (duet bersama Ajai)  Battle (Hip Hop): "Where Is The Love" (bersama Noryn Aziz)Anang Hermansyah & Krisdayanti  The Black Eyed PeasKe-2 PertamaNAIB JUARA

 Diskografi 

 Album studio 
 Dia (2004)
 Na Na Na... Kataku (2007)

 Album kompilasi 
 Terbaik Dariku (2009)

 Anugerah dan pencalonan 
 Juara Bintang MPPJ 1998
 Pertandingan Akhir Asia Bagus! 1998
 Tempat kedua Bintang Gala RTM
 Naib Juara Gegar Vaganza 2018

Rujukan

Pautan luar
 Dia Fadila di Discogs
 Dia Fadila di AllMusic

Kategori:Kelahiran 1984
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Petaling Jaya
Kategori:Orang dari Selangor
Kategori:Penyanyi wanita Malaysia
Kategori:Penyanyi berbahasa Melayu
Kategori:Alumni Universiti Teknologi MARA
Kategori:Alumni Universiti Malaya
Kategori:Peserta Gegar Vaganza